
Ex  jam  dictis  liquet,  eum,  qui  hujuscc  morbi  curationem  mo¬ 
litur,  id  negotii  sibi  dari  debere  credere,  ut  totius  cor¬ 
poris  habitum  immutet ,  atque  illud  ad  pristinam  con¬ 
stitutionem  resignat ,  quantum  per  aetatem  et  reliquas 
circumstantias  fieri  possit:  quod  in  paroxysmorum  inter¬ 
stitiis,  non  ipsis  paroxysmis  annitendum  est. 

Sydenhamtis, 
tracl.  de  podagr.  pag.  166. 

Principiis  obsta,  sero  medicina  paratur, 

Cum  mala  per  longas  invaluere  moras. « — 

Ovi  d. 

Difficillimam  certe,  imo  vanam,  agnosco,  mihi 
operam  imposuisse  ,  qui  morbum  ,  vix  nomine  , 
multo  minus  natura  sua  notum,  pertractandum 
susceperim.  Et  multifariae  ah  inclitissimis  om¬ 
nium  annorum  medicis  de  natura  atque  proxumo 
hiij  us  morbi  origine  pronuntiatae  theoriae,  variae 
in  ea  definienda  et  tractanda  allatae  descriptio¬ 
nes,  cunctaque  de  illius  decursu  tractata  a  susci¬ 
piendo  ingrato  labore  me  non  deterruere;  prae¬ 
sertim,  quoniam  partim  in  clinico  nostro,  partim 
etiam,  —  et  crebrius,  —  alias,  in  diversis  indivi¬ 
duis,  Arthritidis  originem,  decursum  et  tracta- 
men  animadvertendi  occasionem  nactus  fueram. — 
Hinc  immortalis  Sjdenhami  doctrinam ,  quemad¬ 
modum  inclitissumi  medici  Equitis  Josephi  a  Ve - 
riiig  scripta  et  celeberrumi  Richter  enuntiata  se- 
quutus ,  illa  mihi  prae  caeteris  elegi  et  compara¬ 
vi,  quae  opinioni  meae  convenientia  adparuere. 

Ad  faciliorem  totius  morbi  conspectum ,  un¬ 
decim  illum  sectionibus  pertractandum  putavi. 
Trimo :  quidem  agam  de  nomine ; 
secundo :  sistam  definitionem; 
tertio:  varias  perlustrabo  causas; 
quarto :  multifarias  de  illius  natura  adducam 
hypotheses; 

quinto:  exponam  divisionem; 
sexto:  tractabo  Aetiologiam; 
septimo:  afferam  similitudinem  atque  discrimen 
illum  inter  et  maxume  illi  cognatum  mor¬ 
bum  ,  Rheumatismum ; 
octavo:  nonnulla  de  propria  illius  sede  comme¬ 
morabo; 

nono:  versabor  in  prognosi  statuenda; 
decimo:  exitus,  in  quos  ruit  Arthritis,  conside¬ 
rabo  ;  et  tandem 

undecimo:  et  therapeutica  et  diaetetica  mo¬ 
menta  dilatare  sum  quaesiturus. 


L 

Nome  n. 


-OLrthritis  ,  Malum  articulare  ,  Morbus  articularis  , 
Dolor  juncturarum ,  Dominus  morborum  ,  Morbus  do¬ 
minorum  ?  Arthralgia  5  Morbus  tartareus  ,  Rheuma, 
®td?fc,  ©Itebenrefj,  ©elenEEranf^ett  ,  ^obagra,- Stpperlctn, 
francog.  Goutte,  Angi,  Gout. 

Veteres,  praesertim  vero  pathologiae  humoralis 
auctores  essentiam  Arthritidis,  quemadmodum  multi¬ 
fariorum  symtomatum  morbosorum  in  metastasi  Guttae 
cujusdam  acris  Jn  parenchyma  organorum  quaesivere  5 
quod  verbum ,  sc.  Gutta  vel  Gutte ,  proprie  causam  so¬ 
lummodo  denotans  ,  mox  adhibitum  ,  effectum  de¬ 
signandi  causa  5  hinc  Synonymum  cum  malo  articulo¬ 
rum  ,  Podagra. 


H. 

Definitio. 

Intelligimus  sub  Arthritide  illam  ex  turbata  culis, 
organorum  assimilationis  se-  et  excretionis  functione 
enatam,  absolutam  vel  relativam  abundantiam  sanqui- 
nis  cum  morbose  alterata  qualitate ,  quae  sublata  har- 


Antiqui  concrementis  atque  exsudatis  ab  Arthritide  for¬ 
matis  nomen:  Tartarus  assignarunt,  hinc  nomen. 

monia  systema  «anguiferum  et  lymphaticum  inter  et 
nervosum,  morbose  alteratam  conditionem  cuncti  cor¬ 
poris,  ocius  citius  decurrentes  specificas  inflammatio¬ 
nes  in  una  alterave  corporis  parte,  cum  impeditis  functio¬ 
nibus  ,  organorum  desorganisatione  seu  productione 
morbosa,  provocat. 

Multum  vero  abest,  ut  credam,  me  omnia  jam 
hisce  declarasse  ,  quippe  sagacissimus  medicus  atque 
adcuratissimus  observator  Syden/iamus ,  triginta  qua- 
tuor  per  annos  hoc  morbo  laborans,  ipse  fatetur,  quam 
difficile  sit,  hunc  morbum  definire. 

III. 

C  a  u  s  a  e. 

Causas  Arthritidis  indagando  inquirere  oportet  in 
pioxurnas  atque  remotas ,  quemadmodum  in  quolibet 
alio  morbo.  Quum  vero  illae  originem  debeant  remotis, 
et  has  Aetiologiae  conformiter  prius  illustrare  conemur. 

In  Arthritide  minus  adhuc,  quam  in  alio  morbo 
remotae  et  proxumae  causae  a  se  invicem  strictis  limi¬ 
tibus  separari  possunt.  Illae  enim  sine  eximia  praesenti 
dispositione  ,  nimie  incitantes  ,  quemadmodum  hae  , 
quin  rioxii  adsint  influxus  ,  Arthritidem  provocare 
queunt  5  hinc  facile  explicandum,  cur  quaedam  causalia 
momenta  alii  proxumis,  alii  remotis  adnumerent.  — 

Adnumeramus  remotis  :  Subitam  temperaturae 
mutationem,  praesertim  sub  aere  humidoj  regimen  ni¬ 
mis  calidum j  incongruum  purgantium,  roborantium, 
diaphoreticorum  ,  stimulantium  ,  antispasmodicorum 
medicaminum  usum,  balneorum  cujuscunque  generis, 
nec  minus  potuum  spirituosorum  abusum  $  casei,  butyri, 
sacchari ,  salis,  ciborumque  nimis  conditorum,  aro- 

maticorum,  acrium,  pinquium ,  et  abundantem  carnis 
commestionem  $  intemperantiam  5  intemperiem ,  sive 
actiyae  seu  passivae  motionis j  nimios  somnos,  prae¬ 
sertim  mane  morando  in  calidis  lectis  5  frigidas  lotiones 
subitas  post  lecti  calorem ,  quin  transpiratio  intraverit 
normalis  5  subitaneam  vitae  rationis  mutationem  ;  noctur¬ 
nas  vigilias 5  nimium  mentis  exercitium  5  vitam  lasci¬ 
vam  5  frequens  puerperium  $  diu  continuatam  lactatio¬ 
nem  ;  subpressionem  localium  sudorum ,  se  -  et  excre- 
tionum  5  incautam  ulcerum  ,  exanthematum  ,  impetigi¬ 
num  et  fontanellorum  sanationem ;  graves  cum  succo¬ 
rum  penuria  venientes  morbos ;  descisionem  plicae  po- 
lonicae  j  curas  mercuriales ,  inter  quas  aegri  aeris  vi¬ 
cissitudinibus  sese  exponunt }  subpresssionem  febrium 
ex  sordibus  primarum  viarum  ortarum  intermittentium  5 
incongrua  vestimenta  elc.  etc. 

Datur  dispositio  arthritica,  quae  agentibus  noxiis 
eo  citius  malum  provocat,  quo  magis  est  exulla,  haec 
saepius  a  parentibus  natis  haeredio  relicta ,  per  com¬ 
plures  generationes  propagatur  ,  quamquam  infantes 
nunquam  prima  a  pueritia  jam  arthritide  vexantur. 
Atlainen  arthritidis  eruptio  ,  quamquam  praesente  dis¬ 
positione,  vitando  noxia  ,  praesertim  vero  temperantia, 
saepius  impeditur,  hinc  falsa  nonnullorum  sententia: 
v Dispositio  seinper  generat  Arthritidem. «  —  Nostrum 
quoque  est ,  dispositionem  ( Tfnla^e )  ceu  internum , 
discernere  ab  externo,  ceu  habitu  (Tfusfcfjen)  arthritico? 
qui  patefit  in  hominibus  torosis,  sanguinolentis  et  pin- 
quibus,  cum  capite  rotundo,  magnis  ossibus,  magis 
crassis,  quam  longis,  et  rudi  epidermide. 

Proxuma  quaerenda  in  nimia,  ex  alterala  functione 
cutis,  assimilationis,  organorum  se -et  excretionis  enata 
quantitate  sanquinis  simul  cum  alterata  illius  qualitate, 
quae  praesentibus  supra  dictis  noxiis,  dispositioni  ar- 

thriticae  ansam  praebet;  quomodo  id  fit,  clarius  nunc 
exponere  studeamus. 

Ob  sympathiam  ,  qua  epidermis  cum  organis  ab¬ 
dominalibus  gaudet,  accidit,  ut  ex  impulsu  frigoris 
una  cum  retardata  sanquinis  circulatione  in  hepate  , 
transpiratio  cum  felis  secretione  simul  diminuetur,  ca¬ 
lore  vero  augeatur.  Facile  igitur  intellectu,  quomodo 
in  hujus  sequelam  nimia  saepiusque  iterata  temperatu¬ 
rae  vicissitudo  per  retardatas,  modo  auctas  ex  sanquine 
secretiones,  nimiam  illius  copiam  atque  alienatam  qua¬ 
litatem  inducere  soleat,  et  quidem  eo  libentius,  quo 
magis  cutis  sensilitas  est  adaucta.  Eumdem  statum  mor¬ 
bosum  succi  ex  glandulis  secreti  etiam  succo  pancrea¬ 
tico  ,  quocum  intime  miscentur,  attribuunt.  Per  omnia 
haec,  simul  sanquinis  venosi  in  arteriosum  commutatio 
cohibetur,  id,  quod  speciale  Arthritidis  momentum. 

Quum  verosanquis,  nutritionis  fons,  omnibus  for¬ 
mationibus  et  cuicunque  craseos  alterationi  praestet,  ejus 
morbosa  alienatione  omnes  partes  corporis,  cujus  sanitas 
solummodo  perpetuo  renovato,  ab  omnibus  nociferis 
potentiis  libero,  sanquine  fovetur,  ab  statu  normali 
differant,  atque  praedominante  venositate,  sanquis  in 
systemate  venae  portarum  sese  accumulet*),  exindeque 
arthritica  dispositio  excolatur,  —  oportet. 

Hic  simul  nobis  liceat,  quaestionem  inquirere  :  »an 
Arthritis  morbus  sit  contagiosus  ,«■  ut  asserere  placuit 
Boer fiave,  van  Scvielen ,  Barthezio  etc.  etc.  »nec  ne  ?«  — 


*)  Vena  portarum  sanquinem  ex  innumera  parvulorum  va¬ 
sorum  in  cavo  abdominis  jacentium  quantitate  venientem, 
difficulter  sursum  versus  ducit*  exinde  ex  Anatomia  jam 
elucet,  quam  facile  stases  sanquinis  in  venis  abdominis 
oriantur ,  unde  alterati  intestinorum  motus  et  turbatae 
functiones. 

Effata  sua  de  natura  Arthritidis  contagiosa  exemplis  de¬ 
clarant  5  manifestum  enim  est,  ut  experti  sunt.,  homines 
sanos  (?)  vestihus  arthriticorum  indutos  ,  nec  minus 
conjuges  invicem  Arthritide  infec;os  esse,  solummodo 
connubio.  —  Ego  saltem,  mea  pro  parte  haud  censeo , 
Arthritidem,  quemadmodum  typhum  scarlatinam  —  va- 
riolas —  etc.  etc.  esse  contagiosam  5  quod  jam  patet  ex 
illius  origine  5  nascitur  enim ,  ut  supra  declaratum,  ex 
alterata  sanquinis  qualitate  simul  cum  quantitate  ob  ab¬ 
errantem  in  systemate  venae  portarum  circulationem 
illius.  Haud  ergo  credendum  est,  qua  ratione  tales  ex¬ 
ternae  in  sanquinem  vix  unquam  influxum  quemdam 
exserentes  potentiae ,  hanc  alienatam  laticis  arteriosi  ac 
venosi  mixtionem ,  quae  ansam  praebet  Arthritidi ,  pro¬ 
creare  valeant.  Quicunque  ergo ,  absque  dispositione 
arthritica,  causas  illam  procreantes  evitare  conatur, 
sine  ullo  infectionis  timore ,  ipsis  Arthriticorum  vesti¬ 
bus  indutus ,  cum  illis  moretur. 

IV. 

Hypotheses  de  natura. 

Praecipuae  de  natura  illius  hypotheses  juxta  quas 
therapia  modificatur,  sequentes  enumerandae  videntur: 

Veteres  proxumam  causam  Arthritidis  posuere  in 
materia  quadam  propria  arthritica ,  sicuti  recentiores  in 
materia  noxia  speciali,  in  sanquine  exsistente,  quam 
Acrelins  C1787)  superabundantem  chyli  partem  arbi¬ 
trabatur  ,  et  inde  originem  Arthritidis  ex  abundantia 
nutrimentorum  deducebat  5  Codoganus  (1772)  ex  nu¬ 
trimentis  ,  quae  viribus  digestionis  singulorum  non 
respondent j  Desaull  et  Warner  (1768)  ex  subpressa 
cutis  functione;  Grani  et  Stoll  C1788}  ex  sanquinis, 

praecipue  systematis  venae  portarum  acrimonia ;  vari 
Sivieten ,  Herisant  etc.  etc.  ex  abundante  in  corpore 
acido ,  quod  desumsere  ex  alcalescente  urinae  arthriti¬ 
corum  natura  ,  ex  acidulo  sudoris  odore ,  etc,  etc. 

Quibus  placitis  errorem  inesse,  satis  adparet,  sin 
perpendimus  3  has  chemicas  mutationes  non  in  causis, 
sed  in  effectibus  arthritidis  collocandas  esse. 

Multo  majoris  certe  valoris  theoriae  videntur,  quae 
potius  dynamice,  ex  interna  alienatione  originem  de¬ 
ducunt.  —  Sic  Stahl  et  Tiejenbach  (1704)  causam 
quaesiverunt  in  inflammatione ,  posita  a  natura  ipsa 
medicatrice,  ad  tonum  partium  amissum,  restituendum  5 
Calleri ,  quemadmodum  Ideler  ^  in  atonia  tractus  inte¬ 
stinalis  5  qua  fit ,  ut  acidi  phosphorici  accumulati ,  nec 
non  nimia  terrae  calcariae  copia  justo  tardius  per  uri¬ 
nam  excernatur  5  Sprengel  in  dispari  virium  nervorum 
distributione,  conjuncta  cum  atonia  organorum  abdo¬ 
minalium,  cum  congestionibus  in  articulos  et  subpres- 
sa  salium  phosphoricorum  excretione  per  urinam  5 
Henke  in  vitio  quodam  universali  systematis  reproducti- 
vi  5  Asseclae  doctoris  Broivn  illam  posuere  in  asthenia 
generali,  in  articulis  praedominante. 

Fuissent  sane  innumerae  adhuc  adducendae ,  asl 
sat  hypothesibus  istis  nil  declarantibus.  Quam  nostri 
aevi  inclitissumi  medici  sequuti  sunt  sententiam,  jam 
prius,  ubi  de  Aetiologia  et  definitione  disserui,  expo¬ 
nere  conatus  sum. 


V. 

Divisio. 

JMusgrave ,  qui  certe  praeclare  Arthritidis  anoma¬ 
lias  depixit,  tamen  in  eo  erravit,  quod  perductus  va¬ 
riis  complicationibus  hujusce  morbi  cum  aliis,  accidens 

pro  essentiale  sumens,  tam  diversas  Arthritidis  species 
assumserit ;  sic  illam  dividit  in  symtomaticam,  rheuma¬ 
ticam,  fixam,  vagam,  ex  suhpressione  menstruum,  ex 
Chlorosi  exortam,  scorbuticam,  syfiliticam,  asthma¬ 
ticam,  pyreticam ,  apyreticam,  etc.  etc. 

Quamvis  enim  Arthritis  in  aliis  individuis,  aliisque 
morbi  stadiis,  aliis  quoque  se  manifestet  symtomatibus, 
sequens  tamen  divisio  in  Arthritidem  regularem — -irre¬ 
gularem  et  atonicam  maxume  naturalis ,  et  omne  aliud 
symtoma  nil  nisi  complicatio  et  adparitio  alterius  alte- 
riusve  formae  Arthritidis  nobis  esse  videtur. 

Arthritis  regularis  acuta  —  semper  febri  ,  cum 
typo  intermittenti  conjuncta  est  5  aperta  enim  per  in¬ 
tervalla  aeger  fruitur  sanitate.  Sic  fere  sine  discrimine 
quemlibet  paroxysmum  partim  locales ,  partim  univer¬ 
sales  ,  diuturni  modo,  modo  citius  evanescentes  prodro¬ 
mi,  sub  nomine  Arthritidis  imperfectae,  praecedunt. 

Dr.  Gardiner  illam  vocat  localem  vasorum  sanqui- 
ferorum  turgorem  vitalem  adauctum ,  cum  pas¬ 
sione  universi  systematis  sanquiferi  et  exinde 
lymphatici. 

Arthritis  chronica  irregularis  —  sine  prodromis  et 
absqufe  febri  oritur.  Discernitur  a  priori  diuturno,  in 
annos  protracto  decursu ,  suis  remissionibus ,  irregula¬ 
ritate  symtomatum,  et  exitu  in  transsudationes  et  des- 
organisationes  organicas. 

Definitur  secundum  Dr.  Gardiner :  Transgressus 
turgoris  vitalis  localis  adaucti  vasorum  sanquife- 
rorum  in  lympham,  sine  compassione  universi 
systematis  sanquiferi. 

Arthritis  atonica  —  non  nisi  viribus  vitalibus  debi¬ 
litatis  atque  exhaustis,  oritur. 

Sub  hoc  enim  statu,  ut  Cardiner  ait,  lurgor  san- 
'  quinis  adauctus,  aut  imperfectam,  aut  penitus 
nullam  in  systema  lymphaticum  vim  exserit ; 
hinc  diyersa  illius  symtomata,  quae  non  adperte 
adparentia  ,  nomine  Arthritidis  retentae  vel  sub- 
pressae,  veniunt. 

Anomaliae  ab  Arthritide  causatae  tam  variae  sunt, 
ut  neque  induci  omnes  possint  j  inter  illas  sequentes 
praesertim  noscendae: 

Arthr.  imperfecta,  de  qua  supra  sermo  fuit,  cu¬ 
jus  paroxysmi  irregulares,  brevi  durantes,  sine  omni 
ordine  incedunt. 

Arthr.  interna  —  retrograda  seu  anomala — incon- 
grua  (sensu  strictiori)  nil  nisi  metastasis  Arthr.  regula¬ 
ris  ad  organa  interna,  praecipue  illa,  quae  morbis  prae¬ 
gressis,  incongruo  vitae  regimine  aut  vitiis  organicis 
antea  debilitata  sunt* 

Ex  retrogressu  Arthr.  regularis  acutae  libenter  ex¬ 
oriuntur  inflammationes  encephali,  spinae  dorsi,  pul¬ 
monum,  cordis,  intestinorum,  renum,  vesicae  urinariae, 
uteri,  exsudata  lymphatica  in  cavo  cranii  et  spina  dorsi. 

Ex  metastasi  Arthr.  irregularis  chronicae  pertur¬ 
bationes  functionum  mentalium,  circulationis  sanqui- 
nis,  diuturna  thoracis  et  abdominis  malaj  morbi  varii 
oculorum,  aurium,  epidermidis,  ossium,  depositiones 
in  renes ,  in  vesicam  urinariam  etc* 

Arthr.  vaga  modo  hanc,  modo  illam  ludit  faciem. 

Indefinita  atque  manca  Arthr.  divisio  repetenda  ex 
ipsis  indefinitis  diversisque  symtomatibus,  quae,  pro- 
uti  hanc  aut  illam  ludit  formam  morbus ,  adeo  sunt  va¬ 
riabilia,  uti:  Dyspepsia,  nausea,  vomitus,  ructus,  ce¬ 
phalalgia,  asthma,  syncope,  cordis  palpitationes,  cor¬ 
poris  delassalio  ,  dolores  vagantes  modo ,  modo  fixi , 

spasmi,  vertigo,  mentis  alienationes  5  —  tumores  ossium, 
ulcera  etc.  etc. 

Quo  serius  morbus  adparet,  eo  majoribus  intrat  in¬ 
tervallis,  atque  eo  mitior  est;  sic  econtra.  Stricta  sym- 
tomatologiae  descriptio  centum  et  plures  expleret  pagel¬ 
las,  de  quibus  omnibus  mentionem  faciendi  et  tempus 
deest  in  hoc  opusculo,  et  locus. 

VI. 

Aetiologia. 

Profundius  certe  antiquiores  morbi  naturam  atque 
essentiam  indagari  conati  sunt,  quam  medici  nostri  aevi, 
naturam  illius,  dum  phlogosin  contemplantur,  fere  pe¬ 
nitus  ignorantes.  In  genere  Arthritidis  proxuina  causa 
quaerenda  in  specifico  morboso  producto,  in  anomalia 
functionum  systematis  Venae  portarum,  atque  alienata 
sanquinis  mixtione,  formatione  specialis  materiae  arthri¬ 
ticae,  quae,  quum  solida  ex  fluidis  formentur,  in  se¬ 
quelam  hujus  organicae  alienationis,  speciali  arthriticae 
constitutioni  ansam  praebet ;  quae  alienata  sanquinis 
mixtio,  praesertim  systematis  Venae  portarum,  praedo- 
minio  combustibilium ,  et  exinde  enatae  materiae  pec¬ 
cantis,  sc.:  Azoti,  salium  phosphoricorum ,  nitricorum, 
urinosorum  etc.,  exorta  videtur. 

Functiones  corporis  omnes  contemplando,  sub  for¬ 
matione  hujus  morbi,  inveniemus,  digestionis  opus  in 
ventriculo  et  toto  tubo  alimentari  vita  lasciva,  subtra¬ 
ctione  alimentorum  idoneorum,  defectu  motus,  assidua 
mentis  exercitatione  etc.,  creberrumis  turbationibus  ob¬ 
noxium.  Oriuntur  enim  stagnationes  ex  retardata  succo¬ 
rum  circulatione,  —  ex  sublata  —  vero:  obstructiones, 
quibus  succi  postea  condensantur.  Subinde  organa  dige¬ 
stionis  labefactantur,  sanquis  per  Venam  portarum  tar- 

dius  circulans  stagnat;  Felis,  quemadmodum  chylus 
pravae  conditionis  secretus  digestionem  retardat ,  san¬ 
guinem  venae  portarum  incongruis  principiis  onerat  , 
liberam  circulationem  impedit ,  in  cujus  sequelam  di- 
versissuma  mala. 

Facile  ex  antedictis  sententia  explananda  est,  utDores 
Callisen ,  Sydenhamus  et  alii  asserunt  :  —  »Hominein 
sagacem  eruditumque  stupido  crebrius  a  podagra  ve¬ 
xari. «  —  In  literis  exculti,  consuetique,  studia  sua  in 
noctem  prolongare  ,  creberrume  huic  morbo  succum¬ 
bunt;  et  verum  est  effatum,  sin  simul  luxui  dediti  sunt. 
Sub  tali  enim  perniciosa  consuetudine  ventriculi  cor¬ 
ruptio,  transspirationisque  retentio  oritur,  quae  ambo 
primarium  sistunt  fonlein  geneseos  Arthritidis. 

VII. 

Arthritidem  inter  et  Rheumatismum  discrimen. 

Ob  magnam  horum  morborum  similitudinem,  opere 
pretium  est,  essentialia  momenta,  quibus  discrimen  in¬ 
ter  utrumque  innititur,  disquirere.  Quamobrem  natu¬ 
ram  seu  essentiam  cujuscunque  horum  morborum  con¬ 
templemur.  —  Uterque  statum  irritativum  vasorum  lym¬ 
phaticorum  magis,  quam  arteriosorum  sistit,  cujus  se¬ 
des  in  Arthr.  in  articulis  atque  ligamentis  (quod  jam 
nomen  ipsud,  sc.  Arthr.  ab  ccq&qov9  i.  e.  articulus,  no¬ 
bis  arguit),  sub  Rheumatismo  vero  in  musculis,  tendi¬ 
nibusque  versatur,  ita,  ut  illa  qua  affectio  organorum 
sensibilium,  hic  vero  irritabilium  adpareat. 

Quid  de  causa  valeat  Arthr.  jam  supra  commemo¬ 
ratum;  Rheumatismus  subito,  quin  praedispositio  quae¬ 
dam  exposcatur,  ex  vehementi  causa  occasionali,  ut  ex 
refrigeratione,  oriri  potest,  quod  non  cum  Arthritide. 

Quibus  compensis  diagnostica  symtomata  agnosci¬ 
mus  sub  Arthr.  dispositionem  haereditariam ,  stadium 
prodromorum,  invasionem  nonnisi  aetate  provectiori,  ' 
sedem  in  articulis  atque  difficilem  tractationem  5  sub 
Rheumatismo:  absentiam  dispositionis,  prodromorum, 
originem  in  junioribus  et  saepe  invasionem  post  exter¬ 
nos  influxus,  post  refrigerationem,  sedem  in  musculis* 
Prae  partibus  adortis,  causis  diversis,  saepius  iteratis 
paroxismis,  nexuque  intimo  cum  universo  corpore  in 
Arthr* ,  haec  quoque  notatu  digna  sunt,  quod  in  Rheu¬ 
matismo  acuto  dolor  atque  febris  sine  remissione  cun¬ 
ctam  per  diem  perdurat,  sub  Arthr,  vero  remissio  in¬ 
terdum  ,  interdum  quoque  intermissio  intrat  de  die, 
quam  vespertina  vel  nocturna  sequitur  exacerbatio» 

vim 

Sedes. 

Nunquam  sub  hoc  morbo  dolor  alias,  quam  in  ar¬ 
ticulis,  Aponeurosibus  et  ligamentis,  propria  et  peculiari 
ratione  sese  inflammantibus,  nidulatur,  omniuque  in¬ 
numera  atque  diversa,  quae  in  cunctis  corporis  parti¬ 
bus  obveniunt  mala,  non  Arthritidis,  sed  potius  po¬ 
stumorum  ab  illa  causatorum  morborum  sunt  indicia. 
His  simul  ad  verbum  sententiam  adjungam  medici  Ni¬ 
colai  Pisonis ,  qui  de  sede  illius  disseruit:  »Et  cum 
ccqi9qov,  id  est  articulus,  sit  ossium  connexio  per  liga¬ 
menta,  non  in  omni  conjunctione  articulorum  est  do¬ 
lor,  ut  in  ea,  quae  per  symphysin  fit 5  sed  tantum  in 
ea,  quae  per  diarthrosin,  aut  synarthrosin.«  — 

Creberrume  adoritur  articulos  pedis  et  imprimis 
hallucis,  tunc  nominatur:  Podagra 5  —  nonnunquam 
ulteriori  decursu  articulos  humeri,  tunc:  Omagraj- — 

aut  antibrachii  et  digitotmm,  cui  nomen:  Chiragra 5  — 
aut  cubitus ?  cui:  Pechyagraj  —  seu  genu,  cui:  Go- 
nagra^  —  sive  coxarum,,  nomine:  Ischiagra,  —  Lum¬ 
bago, —  vel  spinam  dorsi,  quod:  Rachyagraj —  modo 
maxillam  inferiorem  et  dentes*  quod:  Odontagram;  — > 
modo  etiam  9  sed  rarius,  universum  patitur  corpus, 
quam:  Arthr.  universalem  adpellamus, 

IX. 

Prognosis» 

In  genere  Arthritis  semper  morbus  est  difficile  sa¬ 
nandus,  dolorificus,  et  non  raro  ipsi  vitae  insidiosus. 
Vix  enim  alia  datur  passio,  quae  tam  pertinaciter  or¬ 
ganismo  inhaerens,  difficilius  illa  extinqui  possit,  nisi 
noxiae  illam  provocantes,  ex  integro  deleantur,  paro- 
xismi  in  corpore  robusto  forlique  obveniant,  regulari¬ 
ter  decurrant,  et  citas  perfectasque  faciant  crises 5  tunc 
enim ,  ast  paucis  solum  casubus ,  radicaliter  sanatur. 
Nimis  vero  perniciosa  redditur  ob  facile  insequentem 
metastasin  ad  partes  internas  atque  ob  inorbos  ex  illa 
promanantes  postumos. 

Quamquam  ob  varietatem  symtomatum  morboso¬ 
rum  vix  unicus  datur  morbus,  qui  non  arthriticam  in¬ 
duere  possit  naturam,  tamen  ex  innumeris  ab  Arthr, 
causatis  malis  sequentia  adducere  vellem  : 

Affectiones  partium  externarum  sic  dictas  rheuma¬ 
tico- arthriticas,  praesertim  in  partibus  membranosis, 
ut:  Ischiadem  nervosam  Cotunni,  Prosopalgiam  (dolo¬ 
rem  Fothergilli ) ,  Odontalgiam  arthriticam  ,  Cephala- 
grarn,  Hemicraniam  etc. 

Inflammationes  acutas  partium  internarum  et  ex¬ 
ternarum,  ut:  Erysipelas,  Anginam  membranaceam 
orthrit,  Ophthalmias,  Gasteritidem  acutam  etc. 

Blenorrhoeas,  ut :  Medorrhoeam  et  fluorem  alLum 
arthrit*,  Blenorrhoeam  ventriculi,  tubi  intestinalis  ,  ve¬ 
sicae  urinariae  etc* 

Haematoses  ,  ut  :  Epistaxin  ,  Haemoptoen,  Hae¬ 
maturiam,  Metrorrhagias  etc. 

Ulcera  ubicunque,  libentissume  vero  in  affinitate 
articulorum* 

Febres  intermittentes  et  continuas* 

Impetigines ,  ut :  Scabiem ,  Herpetem  efc* 

Affectiones  ventriculi  et  tubi  intestinalis,  ut:  Dis- 
pepsiam,  Vomitum  chronicum,  Soda,  Pyrosin,  Bu¬ 
limiam,  Tormina,  Colicam,  Diarrhoeas,  Dyssente- 
rias  etc. 

Morbos  viarum  uriniferarum ,  ut  :  Ischuriam  , 
Dysuriam  ,  Enuresin ,  Lithiasin  etc* 

Morbos  genitalium,  ut  praeter  Blenorrhoeas ,  ni¬ 
miam  sensilitatem ,  exinde :  Priapismum ,  Pollutiones  $ 
irregularem  menstruationem,  scirrhum  uteri  etc* 

Morbos  thoracis,  ut:  Dispnoea,  Asthma,  Phthysinetc. 

Cordis  et  vasorum  sanquiferorum,  ut:  Angustatio- 
nes ,  pulsum  spasmodicum,  inaequalem,  subpressum , 
Vertiginem,  Cardiopalmum  etc. 

Cerebri,  ut:  Vertiginem,  Syncope,  Lypothimiam, 
Apoplexiam  etc* 

Neuroses  varii  generis,  generatim  sub  nomine  Hy- 
pochondriae  et  Hysteriae* 

Quod  varia  haec  mala  diverse  modificent  progno- 
sim,  haud  ignotum* 

Haec  generatim  5  specialis  desumitur  prognosis  ex 
modo  et  ratione  excultionis  Arthr.  ex  morbi  causa, 
duratione,  illius  sede,  forma,  complicatione  cum  aliis 
morbis,  nec  non  exindividualitate  aegri,  et  vitae  ratione 
atque  tractamine  hucusque  inducto ,  quae  singula  dilu- 
strare  coner. 

2  * 

Infaustior  prognosis  in  Arthr.  ex  vita  lasciva  7 
quam  ex  alia  causa  exculta  5  febres  arthriticae  et  paro- 
xismi  rapide  decurrentes  insidiosiores  vitae  sunt,  quam 
chronice  decurrentes,  ex  his  vero  libentius  metastases 
oriuntur,  sub  quibus  haud  unquam  fausta,  et  eo  in¬ 
faustior,  quo  nobilius  est  organon  correptum  5  Arthr. 
nervosa  vero  difficillume  sananda.  —  Quae  originem 
debet  dispositioni  ex  noxiis  supra  enumeratis  sensim 
sensiinque  se  excolenti,  infaustam  agnoscit,  et  eo  ma¬ 
gis,  quo  minus  illae  ab  aegro  aut  medico  arcendae 
sunt,  ut  endemicae.  —  Quo  diutius  duraverat,  quo 
inveteratior  est,  quo  pertinacior  corpori  inhaeret ,  et 
quo  plures  partes,  pluraque  organa  correperat,  eo  dif¬ 
ficilius  sananda.  —  Acuta,  regularis,  plerumque  Ar- 
throphlogosibus  conjuncta  faustior  ob  crises  perfectas, 
quamquam  libenter  recedat;  quod  minus  sub  chronica, 
irregulari  timendum ,  quae  vero  facile  in  organicas 
abit  destructiones.  —  A.  vaga  ob  recessum  ad  partes 
internas  perniciosa,  quemadmodum  omnes  anomaliae^  — 
A.  relrogressa  saepe  subito  mortem  infert  5  —  A.  se¬ 
cundaria  semper  pejor  primaria.  —  Sic  quoque  impe¬ 
tigines,  ulcera,  blenorrhoeae  etc.  ex  Arthr.  perti¬ 
nacius,  quam  ex  alia  causa  exorta,  decurrunt.  —  Re¬ 
spiciendo  formam  et  sedem,  pauciores  agnoscit  diffi¬ 
cultates,  Podagra  $  plures  jam:  Gonagra,  Chiragra, 
Omagra,  Pechiagra  $  maxume  vero  resistit  Ischiagra, 
Lumbago  et  Rachyagra. 

INimie  prognosis  turbatur  ex  complicatione  cum 
aliis  morbis.  Complicatur  cum  Scrophulis ,  Syphilide, 
Scorbuto,  Scyrrho,  habitu  apoplectico,  phthisico  etc.  etc. 
Sub  talibus  enim  complicationibus  certa  therapia  non 
est  instituenda ,  navigantes  enim  Scyllam  inter  et  Cha- 
rybdin  unum  malum  eliminandi  studendo,  aliud  de¬ 
pravamus.  —  Sic  aetas,  constitutio,  vitae  ratio,  animi 

pathemata,  vicissitudines  aeris,  anni  tempora  ,  quem¬ 
admodum  tractamen  diaeteticum  et  therapeuticum,  modo 
favent,  modo  etiam  prognosin  infestant.  Plerumque 
assumitur,  morbum  facilius  in  junioribus,  quam  senio¬ 
ribus  individuis  sanandum  esse  ob  fortiorem  naturae 
medicatricis  reactionem ,  quod  haud  denegandum  est 
(sub  circumstantiis)  ,  quodsi  enim  sopitans  morbus, 
Cquo  statu  aperta  quidem  homo  fruitur  sanitate,  cae¬ 
lata  autem  viget  dispositio)  quibuscunque  potentiis, 
sub  aetate  juvenili  sese  explicare  cogitur,  tunc  eo  per¬ 
tinacius  malum  inhaeret,  eo  rapidius  progreditur,  et 
in  plurimas  ac  maxume  perniciosas  ruit  anomalias.  Tri¬ 
cesimum  inter  et  quadragesimum  quintum  annum  sub 
forma  Podagrae  sese  excolens  Arthritis,  insanabilis  qui¬ 
dem  assumitur  ob  metamorphoses  aetate  provectiori 
obvenientes  5  nilominus  tamen  tales  aegri  stricto  regi¬ 
mine,  diuturna  fruuntur  vita.  Quod  constitutio  irrita¬ 
bilis  et  temperamentum  sanquineum  aut  cholericum  mi¬ 
nus  ,  quam  sensilis  et  lymphatica  constitutio  morbo  fa¬ 
veat,  jam  ex  Aetiologia  patet  5  exinde  etiam  explican¬ 
dum,  quod  perniciosior  sit  sexui  debiliori,  praesertim, 
quum  annis  climatericis  illum  adoriatur. —  Aestate,  et 
generatim  sub  aere  sicco,  calido,  faustior  est  progno¬ 
sis,  quam  vere  et  autumno  sub  humida,  frigida,  varia¬ 
bili  tempestate.  Facilius  sanantur  ab  illa  phlegmatici, 
difficilius  melancholici,  valde  volatilis  est  in  sanquineis 
et  ad  metastases  praesertim  ad  cerebrum  et  medullam 
spinalem  prona  in  cholericis.  —  Experientia  vero 
edocti  sumus  ,  quod  saepe  vehementissumae  et  peri- 
culosissumae  Arthritidis  formae  feliciter  sanatae  sint. 

X. 

Exitus. 

•  ,  '  '  u  T  ' 

,  .  |  .  r  N  ,  (  ,  .  ■  'V  *  / 

Exitus,  in  quos  ruit,  aut  sunt:  sanitas,  sive  alii 
morbi,  seu  mors. 

In  sanitatem:  brevi  duratione,  minori  vehementia, 
in  juvenibus  et  robustis  individuis,  si  nondum  producta 
morbosa  exorta  sunt,  stricto  regimine  et  justa  therapia, 
per  crises  ,  quae  sunt :  profusa  cutis  transpiratio ,  uri¬ 
narum  adaucta  excretio  multo  cum  sedimento  ;  in  quo 
calcis  phosphoricae  magna  reperitur  quantitas 5  fluidae 
alvi  depositiones,  vehemens  pruritus  et  formicatio  in 
parte  morbosa,  saepiusque  epidermidis  desquammatio. 

In  alios  morbos  :  diuturna  duratione,  majori  vehe¬ 
mentia,  in  senioribus  et  debilitatis  individuis,  incon- 
gruo  regimine  et  perversa  therapia.  Tales  morbi  secpn- 
darii  sunt :  Saepissume  inflammationes  post  subpressos 
singulos  paroxismos,  uti:  inflammationes  cerebri,  me- 
dulae  spinalis,  pulmonum,  cordis,  intestinorum  ab¬ 
dominalium,  renum,  vesicae  urinariae,  uteri;  enteri¬ 
tis,  colica,  dyssenteria,  cholera,  phthysis,  hydropes, 
creberrume  ascites,  arthrophyma,  hydrothorax,  exsu- 
dationes  lymphaticae  in  cavo  cranii  et  spina  dorsi  5  neu- 
roses,  ut:  tetanus,  epilepsia,  convulsiones,  prosopalgia, 
cardialgia,  ischias,  surditas,  amaurosis;  vesaniae,  ut: 
moria,  mania,  melancholia,  fatuitas  etc.  etc* 

In  mortem ,  primarie  raro ,  nisi  praesentibus  hae- 
morrhoidibus ,  nimiis  profluviis ,  secundarie  vero  me¬ 
tastasi,  inflammationibus,  hydrope,  phthysi. 

XI. 

Therapia. 

Quum  nullus,  ut  supra  commemorati  sumus,  exsi¬ 
stat  morbus,  in  cujus  tractamine  magis  periclitamur, 
morbi  naturae  adversa  medicamina  porrigere ,  quam  in 
Arthritide,  tantum  adcurata  cognitione  naturae  hujus 
morbi  eo  perducimur ,  quod  conformes  sistamus  indi¬ 
cationes  ,  secundum  quas  apta  adhibeamus  medica¬ 
menta.  Indicationes ,  quae  justam  nos  jubent  instituere 
therapiam ,  sunt  sequentes : 

1.  Morbum,  qua  possibile,  praecavere. 

2.  Tollere  ,  aut  tamen  insontes  reddere  noxias, 
quae  illum  generavere,  causas. 

3.  Formatum  morbosum  neutralisare  et  eliminare. 

4.  Paroxismos  singulos,  qua  crises  naturales  tra¬ 
ctare,  et  non  subprimere. 

5.  Complicationes  rite  dignare. 

6.  Inducta  reconvalescentia  partes  solidas  roborare. 

1.  Optime  morbus  praecavetur  evitando  causas  su¬ 
pra  enumeratas  proxumas  atque  remotas,  hinc  stricto 
regimine  atque  diaeta,  quod  illi  imprimis  observent, 
qui  a  parentibus  arthriticis  geniti  fomitem  detestabilem 
in  organisatione,  data  occasione  erumpentem,  jam  fe¬ 
runt.  Complectitur  vero  regimen  non  modo  cibum  et 
potum,  sed  et  omnes  caeleras  a  veteribus  haud  naturae 
conformiter,  nuncupatas  sex  res  non  naturales,  uti 
sunt:  aer,  cibus  et  potus,  motus  et  quies,  somnus  et 
vigilia ,  retenta  et  excreta  ,  applicata  et  mixta. 

Refrigeratio,  praesertim  pedum,  quemadmodum 
constitutio  tempestatis ,  qua  momentum  ad  habitum  ar¬ 
thriticum  praedisponens  habetur  $  sic  tempestati  mula- 

bili  5  subitae  vicissitudini  humiditatis  et  siccitatis,  fri¬ 
goris  et  caloris,  atque  aeri  humido  frigido  sese  subtra¬ 
hant.  Hinc  insultus  libentissume  oriuntur  tempore  ver¬ 
nali  atque  autumnali,  variabili  coelo 5  tunc  in  regioni¬ 
bus  ad  maris  litora  sitis ,  multis  stagnantibus  aquis  im¬ 
pletis ,  pluviis  $  quae  omnia  sedule  praecaveantur. 

Perfrequenter  nimius  ciborum  varie  conditorum , 
pinquium,  difficile  digerendorum  etc.,  frequentius  vero 
spirituosorum  potulentorum  abusus  favet  Arthritidi, 
Gulae  suae  et  Bacho  libans  ebrius  ,  ventriculumque 
suum  indefinito  et  irregulari  tempore  saepius  sordibus 
peregrinis  onerans,  ocius  serius  cupidinem  luet  Arthri¬ 
tide,  haud  cito  debellanda,  quam  lubentius  vini  acidi 
et  Rhenani  procreare  valent.  Damnemus  hinc  spirituo- 
sa,  cibos  conditos,  artificiales,  pinques,  oleosos,  sa¬ 
linos,  mucilaginosos,  farinosos,  carnem  fumo  condi¬ 
tam,  indigestibilem. 

Evitemus  vitam  sedentariam,  praesertim  subitum 
ex  vita  exercitata  in  sedentariam  transgressum,  faven¬ 
tem  stasibus  intestinorum  et  idcirco  Arthritidi. 

Literarii,  quibus  damnanda  consuetudo,  in  noctem 
usque  continuare  studia,  non  perenne  fatigantibus  men¬ 
temque  nimie  lacessantibus  studiis  incumbant  5  exinde 
enim  tubi  alimentaris  laxitas,  transpirationis  retentio, 
et  acrium  materiarum  genesis.  Haec  quoque  causa,  cur 
literis  exculti  tam  libenter  adoriuntur  hoc  morbo  5  qui¬ 
bus  jam  Sydenhamus quam  maxume  recommandat  ma¬ 
ture  ,  praesertim  hyeme ,  quaerere  lectum. 

Sat  de  retentis  et  excretis  sub  articulo,  de  causis 
agente,  loquuti  sumus,  brevi  solum  commemoramur: 
materies  a  natura  ad  excretionem  destinata,  quemad¬ 
modum  ex  consuetudine  naturalis  facta  excretio  non  re¬ 
tineatur  5  subito  ne  subprimantur  sudores  5  ulcera  diu 

durantia  neve  cito  cicatrisentur ,  habituales  que  impeti¬ 
gines  non  sanentur* 

Quae  yalent  de  perverso  medicamentorum  purgan¬ 
tium  ,  roborantium  ,  diaphoreticorum  ,  stimulantium  3, 
narcoticorum 3  praecipue  vero  oxydorum  metallorum, 
ut  plumbi,  mercurii  etc*  usu,  facile  perspicimus,  sin 
consideramus  sequelas  exinde  emanantes. 

Haec  brevi  dicta  generatim  valent  de  regulis  diae¬ 
teticis,  quas,  rite  perpendens,  qui  sequitur,  indicationi 
nostrae  primae  conformiter  ,  optime  Arthritidis  eru¬ 
ptionem  praecavetur. 

2.  Huic,  quamquam  rarius  sub  Arthritide,  quam 
in  alio  morbo  explendae  indicationi,  partim  succurri¬ 
mus  ,  dignando  primariam.  Singulis  noxiis  rationale 
tractamen  opponatur.  Si  exorta  est  ex  abusu  plumbi, 
mercurialium ,  aut  aliorum  metallicorum  praeparato¬ 
rum,  optime  indicata  sunt  sulfureta,  et  alcalia*  Mor¬ 
bum  ex  abusu  acidorum ,  et  acrium  potulentorum  seu 
talium  medicamentorum  procreatum,  tollunt  absorben¬ 
tia,  alcalia,  cum  tonicis  mixta.  Cpngestiones  tollantur, 
stagnationes  removeantur  ,  obstructiones  solvantur  , 
erasis  inepta  alteretur  remediis  cuilibet  statui  adaequa¬ 
tis,  serius  adducendis,  quae  arthritidem  quidem  non 
sanant,  sed  tamen  intensitatem  singulorum  paroxismo- 
rum  minuunt,  regulari  decursui  favent,  aut  ilium  per 
complicationes  interruptum  revocant,  et  sic  aegrum  cae- 
teris  indicationibus  praeparant. 

3.  Huic  indicationi  ut  satisfaciamus,  se-  et  excre- 
tiones,  nec  non  digestionis  et  assimilationis  opus  rite 
dignemus,  oportet,  quo  fit,  ut  erasis  inepta  in  succum 
et  sanquinem  translata  eliminetur  per  hasce  vias,  et  me¬ 
tastasis  ad  articulos  praecaveatur,  vel  saltem  diathesis 
metastatica  minuatur.  Hae  viae,  eliminationi  maxume 
idoneae,  sunt  praesertim  cutis  et  viae  urinales,  in  quas 


omnia  fere,  Arthritidi  (specifice)  opposita  medicamenta 
ex  serie  diaphoreticorum  et  diureticorum  desumta  effe¬ 
ctus  suos  exserunt  salutares.  Quoad  digestionis  et  assi- 
milationis  opus  jam  ex  Aetiologia  edocti  sumus,  haec 
organa  praecipuum  fomitem  sistere  Arthritidis,  ex  con¬ 
gestionibus  ,  stasibus  et  obstructionibus  intestinorum 
abdominalium  oriundae ,  in  quam  praecavendam  aut 
depellandam  immediate  jam  agimus  emeliorando  pro¬ 
cessum  digestionis  et  assimiiationis}  cui  vero  semper 
evacuatio  praesentium  sordium  primarum  et  secunda¬ 
rum  viarum  antecedat.  Omnia  vero  medicamina  por¬ 
recta  ab  assimiiationis  organis  facile  et  diu  perferri, 
atque  successive  propeditis  se-  et  excretionibus,  sanqui- 
nis ,  et  in  hujus  sequelam  totius  corporis  qualitatem 
alteratam  emeliorare  debent.  In  longum  protractus  usus 
diaphoreticorum,  diureticorum  et  purgantium,  ab  ini¬ 
tio  quidem  fausto  successu  adhibitorum,  serius  pejorem 
reddit  morbum.  Idiosyncrasiae  observandae}  hinc  for¬ 
ma  eligenda,  quam  praediligit  aeger.  Quibus  praemis¬ 
sis  nonnulla  ex  omnibus  fere  pharmacorum  classibus 
desumta,  in  Arthritide  nimiopere  celebrata  remedia  ad¬ 
ducere  mihi  liceat ^  uti:  Guajacum,  Antimonialia,  Mer¬ 
curialia}  Aurum}  Purgantia}  Sulfureta}  Alcalia  et  Sa¬ 
pones}  Plantas  solventes}  Roborantia  amara,  ferrata} 
Stimulantia  volatiliora,  fortiora}  Narcotica}  Aquas  mi¬ 
neralibus  polentiores,  Balnea. 

Quajacnm  et  diversa  praeparata.  Adaucta  syste¬ 
matis  sanquiferi  et  lymphatici  actione  se-  et  excretiones 
per  cutem,  per  urinam  et  alvum  promovet  et  simul  al¬ 
terat}  hinc  nunquam  sub  statu  febrili,  optime  vero  laxis 
et  phlegmaticis  individuis  praescribitur.  Lenissime  agit 
lignum  et  radix  ab  uncia  1  ad  2,  vel  pro  se  in  decocto, 
vel  aliis  junctum}  cum  rad.  Bard.  Sapon.  Liquir.  et 
ligno  Sassalras,  ut  decoctum  specierum  lignorum.  Sen- 

siliores  tantum  extractum  bene  perferunt,  et  optime  for¬ 
ma  pillularum. 

Rp#  Extracti  Quajaci 

—  Trifolii  fibrini 

71  drach .  unam  el  semis 
Rasurae  lign,  Quajaci  q.  s. 
ut  f.  m.  pili* 

form.  ex»  pili.  pond.  gran.  trium . 

Consperge  pulv.  sem.  Lycop. 

Dt.  Sg.  grulj  unb  ^fbenb6  5  0tuc£  $u  nefjmen. 

v.  Vering . 

Resina  Quajaci,  quae  in  Arthr.  chronica  in  muco¬ 
sis,  phlegmaticis  adhibetur,  et  quidem  cum  Taffia  pa¬ 
rata  tinctura  ad  duo  cochlearia  coffeacea  quotidie,  opti¬ 
me  cum  mucilaginosis,  uti: 

RP.  Tinct.  Quajaci  ammoniatae  unc •  semis 
Mucilag.  Gummi  arab. 

Syr.  amygdal.  71  unc ♦  unam ♦ 

M.  Dt.  Sg.  $cigltdj  jwetmal  (Sinett  Sfjeeloffef  roff. 

Vel  forma  pulveris  cum  Cremore  tartari;  vel  pil¬ 
lularum  ,  cum  Sulfure  aurato 5  Mercurio  dulci,  Ex¬ 
tracto  Cicutae,  Assa  foetida,  Sap.  amygdal.  ut: 

RP.  Resinae  Gummi  Quajaci  unciam 
Sapon.  amygdal.  drachm ♦  duas 
M.  exactiss.  ut  f.  m.  pili. 

Form.  ex.  pili.  pond.  gr<  trium 
Consperge  pulv.  Cinnamomi. 

Dt.  Sg.  gtuf>  unb  2f6cnb$  8  0fctf<f  $u  nefjmett. 

The  de  n* 

Antimonialia  cutis  transpirationem  adaugent,  se- 
et  excretiones  tubi  alimentaris  promovent  et  tali  ra¬ 
tione  morbosam  diathesin  sanquinis  alterant 5  ast  facil- 
lume  assimilationis  organa  debilitant,  hinc  tantum  in 
valida  digestione,  robustis  individuis,  diutius  usurpata, 


et  minimis  dosibus  porrecta  salutares  effectus  exserunt. 
Diversitas  formae  morbi  et  complicationum  diversa  prae¬ 
parata  indicat  ;  sic  Antim*  crudum  libenter  adhibetur 
in  morbis  arthriticis  cutis;  Sulfur  auratum  vel  Aethiopos 
antimonialis  passionibus  tracheae  et  pulmonum;  James - 
powder  morbis  abdominalibus  etc.  Cautela,  sin  forma 
pulveris  praescribuntur,  observetur,  ut  ea  cum  Saccharo 
lactis  misceamus,  qua  ratione  actio  augetur,  et  inimi¬ 
cus  in  vias  digestrices  influxus  quodammodo  tollitur.  In 
atonicis  mixtio  Antim.  crudi  cumSulfure  et  Quajaco  lau¬ 
datur,  uti: 

Rp.  Antimonii  crudi  drachm.  sex ♦ 

Florum  Sulfuris  unciam * 

Resinae  Quajaci  unc.  semis. 

Syrup.  cort*  Aurant.  q*  s* 
ut  f.  massa  pili. 

Ex  qua  form.  pili.  pond.  gr .  trium . 
Consperge  pulv.  Cinnamomi* 

Dt.  Sg.  bretmal  8  0tuc£  $u 

Hufeland  praesertim  Sulfuretum  calc.  stibiat.  lau¬ 
dat,  roborantibus  aut  stimulantibus  mixtum: 

Rp.  Stibii  Sulfur*  nigri  drachm .  duas * 

Magnesiae  carb.  scrupul *  tres . 

Corticis  Cinnam*  scrupul.  duos . 

M.  exactiss*  ut  f.  pulv.  aequab. 

Div.  in  part*  aeq.  Nr*  12* 

Dt*  Sg.  $ac)ltc()  bretmal  1  $u  neljmen* 

Jamespowder  optime  cum  Sulfure  ordinatur: 

Rp.  Jamespowder 

Florum  Sulfuris  II  drachm ♦  duas» 

M.  f.  pulv.  aequab. 

Div.  in  part.  aeq.  Nr.  12. 

Dt.  Sg.  mtb  JlbenbS  1  $>ul»er* 


Mercurialia.  Tutius  sublimato  (qui  non  nisi  Inve¬ 
teratissimis  casibus)  5  Calomel  agit.  Omnia  tubi  alimen- 
taris  secreta  reddit  copiosiora,  serosa  et  liquidiora  5  cu¬ 
tis  ex  aucta  transpiratione  fit  madida  et  humida;  lym¬ 
pha  spissa  dissolvitur,  et  liquidior  reddita  uberiusque 
circulans  per  vasa  lymphatica  resorptionis  processum 
intendit,  sanquis  ipse  magis  serosus  principia  plastica 
amittit  5  nutritio  exinde  alteratur.  Solventibus  amaris 
aliisque  antiarthriticis  tali  quantitate  conjungitur ,  ut 
reactio  praecaveatur  in  glandulas  salivales,  quamquam 
nonnulli  auctores  salivationem  provocare  studeant.  Ma¬ 
gis  vero  quam  in  alio  pharmaco  sub  Mercurio  strenuum 
regimen  diaeteticum  observandum  est. 

Aurum.  Adhibemus,  si  diuturno  usu  purgantium, 
intestinorum  sensilitas  et  actio  systematis  lymphatici  debi¬ 
litata  est  5  et  quidem  Murias  auri  et  Sodae,  infricando 
linquae,  dosibus  tamdiu  adscendentibus,  donec  reactio 
per  turgorem  adauctum  et  profusas  se-  et  excretiones 
adpareat.  Adnotandum  vero,  quod  solum  corpus  prae¬ 
paramus  aliis  medicaminibus. 

Purgantia .  Praeprimis  in  congestionibus,  stasibus, 
infarctibus  ,  plethora  abdominali ,  et  complicationibus 
cum  haemorrhoidibus,  hypochondria,  scorbuto,  inepta 
bilis  secretione  salutifera  sunt,  quum  secretiones  in  omni 
peripheria  organorum  abdominalium  moveant.  Praetei 
alia  adducimus:  Saponariam,  Cichoreum,  Cochleariam, 
Beccabungam,  Nasturtium  aquaticum,  extr.  Chelidonii, 
radicem  Enuiae,  Arnicae  et  Polygalae  Senegae,  Rheum, 
Aloen  etc.  Purgantibus  calefacientibus  hac  ex  causa  li¬ 
bentius  utimur ,  quoniam  non  tam  crebro  quemadmo¬ 
dum  alia,  digestionis  organa  debilitent.  Salia  purgantia 

hinc  nunquam  adhibeantur. 

Sulfureta.  Agunt  diaphoretice  cutis  metamorpho- 
sin  propellendo  et  secretiones  omnes  cavi  abdominis  au- 

gendo  atque  alterando,  hinc  optimo  successu  plurimis 
copulantur  remediis,  sed  stases  praesentes  prius  sol¬ 
vantur,  oportet*  Non  porrigantur  erethisticis  cum  ha¬ 
bitu  sicco*  Solito  adhibetur  lac  et  flores  sulfuris,  quin 
caetera  praeparata  excludamus*  Aquae  sulfure  potentio- 
res,  ubi  habentur,  omnibus  anteponantur  5  sunt  aquae 
Aachenses ,  Toplitzenses ,  Warmbrunenses,  Wisbaden- 
ses,  Nenndorfenses,  Beudenses. 

Alcalia  et  Sapones *  Solvunt  stases,  propellunt  in¬ 
farctus,  dissolvunt  obstructiones,  et  hinc  alteralione 
organorum  secretoriorum  agunt.  Noxius  vero  in  dige¬ 
stionem  influxus  timendus  est  5  ideoque  non  diutius,  ne¬ 
que  prostrata  vi  digestrice  adhibeantur.  Sunt  Kali  et 
Natron  carbonicum  (optime  cum  amaricantibus),  aqua 
calcis,  Spir.  Salis  ammon*  anisalus,  Spir.  C*  C.  succi- 
natus  et  sapones  diversi*  Laudat  Piichter : 

RP.  Natri  carbonici  drachmam. 

Extr.  Absinth,  drachm.  duas. 

Aquae  Menth*  pip.  unc *  qnatuor * 

Syr*  cort.  Aurant.  unciam , 

M.  Dt.  S.  93iermal  t^ltdj  (Sinen  (Sglftffel  doH* 
Piohorantia.  Amissum  organorum  abdominalium 
tonum  restituunt ,  atoniam  vasorum  lymphaticorum 
tollunt,  laxitatem  pellunt,  et  partes  roborant,  hinc  li¬ 
benter,  si  jam  alterando  egimus,  sub  fine  curae  adhi¬ 
bemus,  de  quibus  serius  sermo.  Ad  quae  pertinent: 
Extr*  Taraxaci,  Graminis,  Furnariae,  Cardui  benedicti, 
Trifolii  fibrini,  Quassiae;  Colombo,  Cascarilla,  Cort. 
Aurantiorum,  diversa  ferri  praeparata. 

Stimulantia ♦  Volatilia  sub  viribus  debilitatis*  Ante¬ 
cedant  tonicis,  quibuscum  saepe  conjunguntur,  quo  fa¬ 
cilius  haec  remedia  digerantur  et  assimilentur.  Horum 
omnium  optimus  Acorus  5  grate  enim  afficit  nervos  et 
vasa  sanquifera,  et  omnem  vegetationem  erigit 5  simili 

ratione  agunt:  cortex  Angusturae,  Cascarillae,  rad.  Ca- 
ryophyllatae,  cort.  Chinae^  stimulum  enim  partim  fu¬ 
gacem  ,  partim  quoque  permanentem  exserunt.  Non¬ 
nulla  acria ?  ut:  Colchicum  autumnale.  Exagitando  sy¬ 
stema  sanquiferum  et  lymphaticum,  nec  non  augendo 
se-  et  excretiones ,  diathesin  minuere  et  paroxismura 
solvere  potest.  Guttatim  tam  diu  adscendimus,  donec 
disparentibus  symtomatibus  morbosis  reactio  febrilis 
adpareat.  Sub  usu  semper  irritamenta  cutanea  fovean¬ 
tur,  et  non,  nisi  valde  phlegmaticis,  si  leniora  non  suf¬ 
ficiunt,  exhibeantur^  sic  Scilla  marina  separatorum  mu¬ 
nus  fortiter  expedit,  hinc  salutaris  effectus. 

Narcotica .  Quorum  nonnulla  principio  acri,  atque 
propria  sua,  reproductionem  alterandi,  vi,  qua  pol¬ 
lent,  salutifera  in  Arthritide  evadunt.  Laudatur  extr. 
Aconiti  in  casibus  non  adeo  inveteratis,  stasibus  antea 
solutis,  forma  pulv.  pili,  et  solutionis. 

Rp.  Vini  Antim.  Huxh,  unciam . 

Solve 

Extr.  Aconiti  drachmam. 

Tinct.  Quajaci  drachm.  duas ♦ 

M.  Dt.  Sg.  Sa^ttcj)  btetmal  4  Sropfett  $u  nefjmen, 
L,;  Rp.  Herb.  Conii  inacui,  dr.  unam  et  semis , 

Extr.  Aconiti  scrupulum . 

M.  exact,  ut  f.  m.  pili» 

Form.  pili*  pond.  gr.  unius . 

Consperg.  pulv.  Cinnam. 

Dt.  Sg.  &a<}Ucf)  bretmal  6 

Cortex  Pruni  Padi  a  Sremer  celebratus,  forma  de¬ 
cocto  infusi.  Corticis  uncia  una  infundatur  duplici  quan¬ 
titati  spiritus  vini,  cum  quinque  partibus  aquae  diluti, 
et  remanens  coquatur  cum  octuplo  aquae  5  decoctum 
cum  infuso  mixtum  colatumque  exhibeatur  cochleatim 
omni  bihorio*  Digitalis  purpurea  et  Dulcamara  in  malo 

chronico  j  a  secretione  urinarum  retardata,  et  simul 
vasis  arteriosis  incitatis,  adhibetur.  Rhododendron  Chry- 
santhum  a  Kolpin  et  Metlemich  praeprimis  usitatum. 
Diutius  adhibitum  vasorum  sanquiferorum  et  lymphatico¬ 
rum  actionem  erigit,  functionem  cutis  et  urinae  propedit, 
et  resorptionem  impellit  alacrioremque  reddit.  Exhibe¬ 
mus  decoctum  ad  uncias  octo,  ex  foliorum  drachm.  dua¬ 
bus  paratum,  bis  de  die  dimidium  vasculum  coffeaceum$ 
extractum  et  pulverem  a  granis  decem  ad  scrupulos 
duos  de  die. 

Balnea ♦  Quae  certe  omnium  primum  obtinent  lo¬ 
cum  5  internorum  enim  remediorum  actionem  adau¬ 
gent,  et  saepe  saepius,  caeteris  inefficacibus,  medelam 
adtulere.  EfFectus  salutaris  patefit  ex  irritamento,  quod 
exserunt  in  cutem,  erigendo  vasa  capillaria,  aperiendo 
poros ,.  fovendo  transpirationem,  quo  fit,  ut  unus  pri¬ 
mariorum  separatorum  munere  suo  bene  fungatur.  Ad¬ 
hibemus  frigida  et  calida.  Priora  augent  tonum  fibrarum 
et  deprimunt  sensilitatem  adauctam  5  sed  aeger  sensim 
sensimque  a  calidioribus,  quorum  efficacia  solutione 
salis  culinaris  augetur,  transeat  ad  illa,  cui  saepius 
iterata  cum  spongia  aquae  frigidae  inuncta  frictio,  quem¬ 
admodum  illinatio  universae  cutis  cum  coeno  substitui¬ 
tur  5  quod  jam  Plinius  suasit:  »Utuntur  et  coeno  fon¬ 
tium  ipsorum  utiliter,  sed  ita,  si  illinitum  sole  arescat. * 
Excellunt  thermae  frigidae  Pyrmontenses,  Driburgen- 
ses,  Schwalbachenses. 

Efficacia  thermarum  calidarum  dependet  ab  irrita¬ 
mento  in  nervos  cutaneos  et  aucta  resorptione  systematis 
lymphatici,  hinc  optime  a  sensilibus,  constitutionis  siccae 
perferuntur.  Excellunt  thermae  Aachenses,  Wisbadenses, 
Badenses,  Nenndorfenses,  Toeplitzenses,  Warmbrunen- 
ses,  Eilsenses,  Karlsbadenses,  Pisaenses,  Bagnieres  etc.  5 
quarum  aliae  sulfure,  aliae  acido  hydrothionico  efficaces* 

Praeter  haec  adhuc  innumera  proponuntur  vilioris  vero 
conditionis  medicamina,  quae  enumerare  et  locus  defi¬ 
cit  et  tempus  5  generatim  enim  vix  ullum,  ex  tota  phar- 
macologia  depromptum,  exsistit  medicamentum,  quod 
certis  circumstantiis  aut  complicationibus  non  indica¬ 
retur  in  Arthritide. 

4.  Primum  conamen  est,  inflammationem  in  arti¬ 
culis  tollere  vel  minuere ,  et  tempore  intervalli  recidi¬ 
vam  paroxismorum  praecavere.  Tempore  durationis 
vero,  neve  unquam  illos  abbreviare  conemur,  conside¬ 
randi  enim  sunt  paroxismi  qua  crises ,  seu  molimina 
naturae  medicatricis ,  processum  morbosum  hac  parte 
eliminandi,  quae,  si  regulari  suo  decursu  interrum¬ 
puntur,  vel  penitus  subprimuntur,  detestabiles  et  per¬ 
niciosas  minantur  metastases  in  partes  nobiliores.  In 
genere  regimen  strictius  observandum,  uti  sub  indica¬ 
tione  prima  loculentius  disserui.  Omnia  vehementiora 
irritantia ,  narcotica ,  drastica  ,  heroica  evitanda  sunt  5 
optime  agunt  leniora  diaphoretica  et  purgantia ,  opti¬ 
mum  enim  est,  crises,  qua  possibile,  per  urinam,  cu- 
tim  aliasque  vias  introducere,  atque  diversa  collaloria 
aperire ,  quorum  functione  subpressa  variae  inflamma¬ 
tiones  et  metastases  causantur. 

5.  Saepe  cum  Syphilitide ,  saepius  adhuc  cum 
Scrophulosi  conjuncta  occurrit 5  sic  Scabies,  Scirrhus, 
Carcinoma,  Scorbutus,  morbi  organici,  habitus  apo- 
plecticus  ,  phthysicus  aliaque  mala  complicationem 
sistunt.  Quae  mala  diversas  generant  morbi  anomalias, 
quae,  omnibus  saepe  invitis,  medicamentis  pertinaci¬ 
ter  resistunt.  Primaria  est  indicatio  vitalis  5  tollatur 
pro  primo  morbus  periculosior  majorisque  momenti, 
tractando  illum  secundum  characterem,  formam  et 
extensionem  ,  priusquam  therapia  instituatur  morbi 
levioris. 

6.  Quodsi  per  institutam  therapiam  morbum  pro 
parte  aut  radicaliter  dispulseramus ,  tunc  magni  certe 
sub  stadio  reconvalescentiae  aestimanda  est  observa¬ 
tio  ,  namque  brevi  post  morbum  perpessum  magna 
adest  omnium  partium  atonia  cum  nimia  nervorum 
sensilitate,  ita  quidem  ,  ut  quicunque  noxius  influxus 
recidivam  ,  priori  mullo  perniciosiorem  provocare  so¬ 
leat*  Nunc  tempus  imminet  ,  ad  tonica ,  amara ,  ad- 
stringentia  transgrediendi,  semper  vero  respectu  habito 
virium  digestricium  $  non  enim ,  quod  indicatur ,  sed 
quod  bene  simul  digeritur ,  nutritioni  favet.  Haec 
prima  5  secunda,  sine  qua  omne  tractamen  insufficiens, 
conditio  ,  est :  adaequata  diaeta  justumque  ex  omni 
parte  regimen.  Cuncta ,  quae  supra  in  explanatione 
primae  indicationis,  in  morbum  praecavendum  niten¬ 
tis,  enumerata  sunt,  hic  quoque  valent. 

Haec  sunt,  quae  mihi  statuenda  videbantur  de 
morbo,  medicorum  erroribus,  opinionum  et  auctori¬ 
tatum  varietate ,  medicamentorum  ex  tota  pharmaco-  . 
logia  depromptorum  diversitate  diffamato:  quem  tracta¬ 
tum  non  acie  critica,  sed  benigna  venia,  ceu  disser¬ 
tationem  inauguralema  lectore  favente  dijudicari,  prae- 
catur  auctor.  Hac  in  causa  commendat  legentibus  pon¬ 
derare,  scripta  haec  esse  a  viro,  cui  tamquam  tironi, 
nequaquam  sufficiens  experientia  inhaerebat,  quam, 
ut  sua  ipsius  placita  de  ea  re  publice  proponere  ausus 
fuerit  j  sed  qui  breve  tempus  cursus  practici  in  eo 
consumendum  putaret,  ut  omnia  de  ea  materia  prae¬ 
ceptorum  auctoritatibus  accepta ,  multa  cum  diligen¬ 
tia  colligeret,  atque  cum  aliorum  clarorum  virorum 
placitis,  quoad  contradictio  non  palam  fiebat,  confer¬ 
ret,  omnemque  materiam,  summa,  qua  poterat,  bre- 

vitate^  ad  ordinem  systematis,  in  quantum  vires  suf¬ 
ficiebant  ,  penitus  redigere  adnitereturj  quin  censeret, 
se  forsan  quidquid  praeclari  aut  adprobati  protulisse, 
quod  eum  in  tractanda  atque  sananda  Arthritide  du¬ 
ceret,  haud  enim  ignarus  est  veritatis  verborum  a 
poeta  P.  Ovidio  N.  pronuntiatorum: 

Tollere  nodosam  nescit  medicina  podagram» 

Theses  defendendae. 


I. 

Morbis  saepenumero  temperamentum  mutatur. 

Zimmermann. 

II. 

Selenium  non  simplex  corpus  esse  videtur. 

III. 

Liquor  Ammonii  hydrothionici  antidotum  contra  plu¬ 
rima  venena  metallica. 

IV. 

Lythontripsi  carere  possumus. 

V* 

Quaevis  suppuratio  praegressam  inflammationem  sup¬ 
ponit. 

C Contra:  V an  Swieten;  tom .  //.) 

VI. 

In  corpore  corrivatio  una,  conspiratio  una,  consen¬ 
tanea  omnia. 

Hippocrates. 

VII. 


Omnem  rerum  naturae  mctamorphosin  una  parturit 
et  cogit  vis. 

Tdlteny ,  pathol.  libr .  L  §.  4  p.  5. 

VIII. 

Ut  Pathologia  absque  Physiologia,  ita  absque  Anato- 
mia  Physiologia  inconstans.  Physiologia  multa, 
plura  tamen  adhuc  Pathologia  explicare  non  valet. 


IX. 


Divisio  stimulantium  secundum  partes  plantarum,  effi¬ 
cacia  principia  continentes ,  nil  valet. 

X. 

Venena  et  medicamenta  gradu  solum  differunt. 


XI, 


Haemoptoe  ex  catameniis  subpressis  menstruatione  tol¬ 
litur, 

Hippocrates. 

XII. 


Metritis  gravidarum  lethalis, 

Hippocrates. 


XIII. 


Praestantissimum  in  phlogosibus  Calomel  remedium, 

XIV. 

Inter  remedia,  Diarrhoeas  sanantia,  Sal  ammoniacus 
primum  obtinet  locum. 

XV. 

Permulta  medico  scire,  pauca  vero  agere,  necesse. 

XVI. 

Si  a  podagra  liberari  cupis,  ut  pauper  sis,  oportet  j 
aut,  ut  pauper  vivas. 

Petrarch. 

XVII. 

Praecavetur  podagricus  insultus  modo  saltatione,  modo 
diaeta. 

jXVIlI. 

Viennensibus  a  vinis  acidis  frequentissime  podagra. 

XIX. 

Morbi  acuti  plerumque  intra  14  dies  discernuntur. 

XX. 

Oculorum  morbi  prototypum  sistunt  fere  omnium  cor¬ 
poris  malorum, 

XXI. 

Nemini',  qui  febri  laborat,  inter  paroxismum,  testandi 
de  jure  facultas. 

XXII. 

Quae  fiunt  per  somnia,  imputari  nequeunt. 


